CELEX: 32008R1330
Language: ro
Date: 2008-12-22 00:00:00
Title: Regulamentul (CE) nr. 1330/2008 al Comisiei din 22 decembrie 2008 de modificare pentru a 103-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii

23.12.2008   
            
            
               RO
            
            
               Jurnalul Oficial al Uniunii Europene
            
            
               L 345/60
            
         
      REGULAMENTUL (CE) NR. 1330/2008 AL COMISIEI
   
   din 22 decembrie 2008
   de modificare pentru a 103-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului de interzicere a exportului anumitor mărfuri și servicii către Afganistan, de întărire a interdicției de zbor și de extindere a înghețării fondurilor și a altor resurse financiare în ceea ce-i privește pe talibanii din Afganistan (1) și, în special, articolul 7 alineatul (1) prima liniuță,
   întrucât:
   
               (1)
            
            
               Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice, în conformitate cu regulamentul menționat anterior.
            
         
               (2)
            
            
               La 21 și 27 octombrie 2008, precum și la 12 noiembrie 2008, Comitetul pentru sancțiuni al Consiliului de Securitate al Organizației Națiunilor Unite a decis să modifice lista persoanelor fizice și juridice, grupurilor și entităților cărora ar trebui să li se aplice înghețarea fondurilor și a resurselor economice, prin adăugarea pe listă a șapte persoane fizice, date fiind informațiile cu privire la asocierea acestora cu Al-Qaida. Expunerea de motive cu privire la modificări a fost înaintată Comisiei.
            
         
               (3)
            
            
               Anexa I ar trebui modificată în consecință.
            
         
               (4)
            
            
               Pentru a se garanta eficacitatea măsurilor prevăzute în prezentul regulament, acesta trebuie să intre în vigoare imediat.
            
         
               (5)
            
            
               Întrucât, în cazul persoanelor fizice în cauză, lista ONU nu indică adresele actuale ale acestora, ar trebui publicată o comunicare în Jurnalul Oficial, astfel încât persoanele respective să poată contacta Comisia și, ulterior, Comisia să le poată comunica motivele care stau la baza prezentului regulament, să le poată oferi posibilitatea de a transmite observații privind aceste motive și de a revizui prezentul regulament în funcție de observațiile și eventualele informații suplimentare,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 decembrie 2008.
      
         
            Pentru Comisie
         
         Eneko LANDÁBURU
         
         
            Director general pentru relații externe
         
      
   
   
      (1)  JO L 139, 29.5.2002, p. 9.
   
      ANEXĂ
      Anexa I la Regulamentul (CE) nr. 881/2002 se modifică după cum urmează:
      Următoarele mențiuni se adaugă la rubrica „Persoane fizice”:
      
                  (1)
               
               
                  Abdulbasit Abdulrahim [alias (a) Abdul Basit Fadil Abdul Rahim, (b) Abdelbasit Abdelrahim, (c) Abdullah Mansour, (d) Abdallah Mansour, (e) Adbulrahim Abdulbasit Fadil Mahoud]. Adresa: Londra, Regatul Unit. Data nașterii: 2.7.1968. Locul nașterii: Gdabia, Libia. Pașaport nr.: 800220972 (pașaport britanic). Cetățenie: britanică. Alte informații: (a) număr național britanic de asigurare PX053496A; (b) implicat în activități de strângere de fonduri în numele Grupului libian de luptă pentru Islam (Libyan Islamic Fighting Group - LIFG); (c) a deținut funcții de conducere în cadrul LIFG în Regatul Unit; (d) asociat cu directorii organizației umanitare SANABEL - Ghuma Abd’rabbah, Taher Nasuf și Abdulbaqi Mohammed Khaled - și cu membri ai LIFG în Regatul Unit, inclusiv cu Ismail Kamoka, un membru important al LIFG în Regatul Unit, care, în iunie 2007, a fost condamnat în Regatul Unit pe baza acuzațiilor de finanțare a terorismului.
               
            
                  (2)
               
               
                  Redouane El Habhab (alias Abdelrahman). Adresa: Iltisstrasse 58, 24143 Kiel, Germania (adresa anterioară). Data nașterii: 20.12.1969; Locul nașterii: Casablanca, Maroc. Cetățenie: germană. Pașaport nr.: 1005552350 (eliberat la 27.3.2001 de municipalitatea din Kiel, Germania, expiră la 26.3.2011). Carte de identitate nr.: 1007850441 (carte de identitate federală germană, eliberată la 27.3.2001 de municipalitatea din Kiel, Germania, expiră la 26 martie 2011). Alte informații: în prezent aflat în detenție în Lübeck, Germania.
               
            
                  (3)
               
               
                  Maftah Mohamed Elmabruk [alias (a) Muftah Al Mabrook, (b) Mustah ElMabruk, (c) Maftah El Mobruk, (d) Muftah El Mabruk, (e) Maftah Elmobruk, (f) Al Hajj Abd Al Haqq, (g) Al Haj Abd Al Hak]. Adresa: Londra, Regatul Unit. Data nașterii: 1.5.1950. Locul nașterii: Libia. Cetățenie: libiană. Alte informații: (a) număr național britanic de asigurare: PW503042C; (b) rezident britanic; (c) implicat în activități de strângere de fonduri în numele Grupului libian de luptă pentru Islam (Libyan Islamic Fighting Group - LIFG); asociat cu membri ai LIFG în Regatul Unit, inclusiv cu Mohammed Benhammedi și Ismail Kamoka, un membru important al LIFG în Regatul Unit, care, în iunie 2007, a fost condamnat în Regatul Unit pe baza acuzațiilor de finanțare a terorismului.
               
            
                  (4)
               
               
                  Abdelrazag Elsharif Elosta (alias Abdelrazag Elsharif Al Usta). Adresa: Londra, Regatul Unit. Data nașterii: 20.6.1963. Locul nașterii: Soguma, Libia. Pașaport nr.: 304875071 (pașaport britanic). Cetățenie: britanică. Alte informații: (a) număr național britanic de asigurare: PW669539D; (b) implicat în activități de strângere de fonduri în numele Grupului libian de luptă pentru Islam (Libyan Islamic Fighting Group - LIFG); asociat cu membri ai LIFG în Regatul Unit, inclusiv cu Mohammed Benhammedi, Taher Nasuf și Ismail Kamoka, un membru important al LIFG în Regatul Unit, care, în iunie 2007, a fost condamnat în Regatul Unit pe baza acuzațiilor de finanțare a terorismului.
               
            
                  (5)
               
               
                  Fritz Martin Gelowicz [alias Robert Konars (născut la 10.4.1979 în Liège, Belgia), (b) Markus Gebert, (c) Malik, (d) Benzl, (e) Bentley]. Adresa:Böfinger Weg 20, 89075 Ulm, Germania (adresa anterioară). Data nașterii: 1.9.1979. Locul nașterii: München, Germania. Cetățenie: germană. Pașaport nr.: 7020069907 (pașaport german eliberat în Ulm, Germania, valabil până la 11 mai 2010). Număr de identificare națională: 7020783883 (carte de identitate federală germană, eliberată în Ulm, Germania, valabilă până la 10.6.2008). Alte informații: (a) asociat cu Uniunea Jihadului Islamic (Islamic Jihad Union – IJU), cunoscută, de asemenea, sub numele de gruparea Jihadul Islamic (Islamic Jihad Group), cel puțin de la începutul anului 2006. Asociat cu Daniel Martin Schneider și Adem Yilmaz. Pregătit în domeniul fabricării și utilizării explozivilor; (b) arestat la 4 septembrie 2007 în Medebach, Germania și aflat în detenție în Germania din 5 septembrie 2007 (octombrie 2008).
               
            
                  (6)
               
               
                  Daniel Martin Schneider (alias Abdullah). Adresa:Petrusstrasse 32, 66125 Herrensohr, Dudweiler, Saarbrücken, Germania (adresa anterioară). Data nașterii: 9.9.1985. Locul nașterii: Neunkirchen (Saar), Germania. Cetățenie: germană. Pașaport nr.: 2318047793 (pașaport german eliberat în Friedrichsthal, Germania, la 15.5.2006, valabil până la 16.5.2011). Număr de identificare națională: 2318229333 [carte de identitate federală germană eliberată în Friedrichsthal, Germania, la 15.5.2006, valabilă până la 16.5.2011 (declarată pierdută)]. Alte informații: (a) asociat cu Uniunea Jihadului Islamic (Islamic Jihad Union – IJU), cunoscută, de asemenea, sub numele de gruparea Jihadul Islamic (Islamic Jihad Group), cel puțin de la începutul anului 2006. Asociat cu Fritz Martin Gelowicz și Adem Yilmaz; (b) arestat la 4 septembrie 2007 în Medebach, Germania, și aflat în detenție în Germania din 5 septembrie 2007 (octombrie 2008).
               
            
                  (7)
               
               
                  Adem Yilmaz (alias Talha) Data nașterii: 4.11.1978. Locul nașterii: Bayburt, Turcia. Cetățenie: turcă. Pașaport nr.: TR-P 614 166 (pașaport turc eliberat de Consulatul general al Turciei din Frankfurt/Main la 22.3.2006, valabil până la 15.9.2009). Adresa: Südliche Ringstrasse 133, 63225 Langen, Germania (adresa anterioară). Alte informații: (a) asociat cu Uniunea Jihadului Islamic (Islamic Jihad Union – IJU), cunoscută, de asemenea, sub numele de gruparea Jihadul Islamic (Islamic Jihad Group), cel puțin de la începutul anului 2006. Asociat cu Fritz Martin Gelowicz și Daniel Martin Schneider; (b) arestat la 4 septembrie 2007 în Medebach, Germania, și aflat în detenție în Germania din 5 septembrie 2007 (octombrie 2008).